Πεζοπορία

Πεζοπορία είναι η διάνυση μιας απόστασης με τα πόδια μεγαλύτερης των 5 χιλιομέτρων. Η Πεζοπορία απευθύνεται σε όλους του ανθρώπους ανεξαρτήτου ηλικίας και ειδικά σε όσους αγαπούν το περπάτημα και την περιπλάνηση στη φύση, στο βουνό, στα ποτάμια, στις θάλασσες, στα νησιά και ακόμη στις πόλεις και στις άγνωστες αρχαιότητες. Στην Ελλάδα υπάρχουν εύκολες, αλλά και δύσκολες διαδρομές, που αξίζει να περπατήσει κάποιος το περπάτημα γίνεται με ζωηρό ή γρήγορο ρυθμό βαδίσματος. Η πεζοπορία δεν χρειάζεται γνώσεις αναρρίχησης ή τεχνικό εξοπλισμό όπως σκοινιά καρφιά κ.λ.π.

 Σύμφωνα με την επικρατέστερη κατηγοριοποίηση είναι 3 τα είδη πεζοπορίας και συγκεκριμένα: Η απλή πεζοπορία. Διανυόμενη απόσταση 5-20 χιλιόμετρα, μέση ωριαία ταχύτητα 4-5 χιλιόμετρα, χρόνος διαδρομών 1-5 ώρες, υψομετρική διαφορά 150-300 μέτρα με χωρίς εδαφικές δυσκολίες. Προϋποθέτει: καλή φυσική κατάσταση, ελαφρύ εξοπλισμό και ελάχιστα εφόδια. Ορεινή πεζοπορία. Διανυόμενη απόσταση 10-25 χιλιόμετρα, μέση ωριαία ταχύτητα 3-4 χιλιόμετρα, χρόνος διαδρομών 3-10 ώρες, υψομετρική διαφορά 300-600 μέτρα με αρκετές εδαφικές δυσκολίες. Προϋποθέτει: πολύ καλή φυσική κατάσταση, καλό εξοπλισμό και αρκετά εφόδια. Ορειβασία. Διανυόμενη απόσταση 10-20 χιλιόμετρα, μέση ωριαία ταχύτητα 2-3 χιλιόμετρα, χρόνος διαδρομών 3-10 ώρες, υψομετρική διαφορά 600 μέτρα και άνω με πολλές εδαφικές δυσκολίες. Προϋποθέτει: άριστη φυσική κατάσταση, πολύ καλό εξοπλισμό και πολλά εφόδια.Γίνεται κατανοητό ότι διαφοροποιό στοιχείο των παραπάνω κατηγοριών είναι η υψομετρική διαφορά. Κατά μέσο όρο μια υψομετρική διαφορά 300 μέτρων καλύπτεται σε περίπου 1 ώρα. Συνεπώς για να ανέβει το πεζοπόρο τμήμα στα 1000 μέτρα θα απαιτηθούν περί τις 4 ώρες συμπεριλαμβανομένης και της παύσης στο μεσοδιάστημα. Η κατηγοριοποίηση με βάση το βαθμό δυσκολίας έτσι όπως έχει καθιερωθεί από τον Ε.Ο.Σ Αθηνών και έχει επικρατήσει είναι η εξής: Κατηγορία Α. Πεζοπορικές αναβάσεις, σχετικής ευκολίας, μέχρι περίπου 6 ωρών στις οποίες μπορούν να συμμετέχουν και αρχάριοι. Κατηγορία Β. Πεζοπορικές αναβάσεις από 6 έως 8 ωρών σε χαμηλά βουνά, με ή χωρίς χιόνι. Μπορούν να συμμετέχουν και αρχάριοι με καλή όμως φυσική κατάσταση και ανάλογο εξοπλισμό. Κατηγορία Γ. Ορειβατικές χειμερινές αναβάσεις διάρκειας άνω των 8 ωρών , με απαραίτητη τη χρήση πιολέ - κραμπόν, ή πολυήμερες καλοκαιρινές διασχίσεις με πολύωρες καθημερινές. Κατηγορία Δ. Δύσκολες πολύωρες χειμερινές αναβάσεις. Απαραίτητες αναρριχητικές γνώσεις και πλήρης εξοπλισμός χειμερινού βουνού. Πεζοπορία: Τα Πεζοπορικά μποτάκια είναι ιδανικά για Πεζοπορία και είναι απαραίτητα αφού παρέχουν στήριξη στον αστράγαλο για περπάτημα σε ανώμαλο έδαφος, αντοχή στο νερό ή είναι αδιάβροχα και έχουν αντιολισθητικές σόλες για περπάτημα σε ολισθηρές επιφάνειες όπως πάγο, χιόνι, λάσπη, βρεγμένα φύλλα ή πέτρες. Τα πεζοπορικά μποτάκια, πρέπει να είναι ένα νούμερο μεγαλύτερο από το παπούτσι που φοράς συνήθως. Οι κάλτσες που φοράς είναι καλύτερα να είναι μάλλινες ή συνθετικές που να μην έχουν ραφές. Ένα αδιάβροχο - Αντιανεμικό είναι απαραίτητο χειμώνα-καλοκαίρι στην πεζοπορία Τον χειμώνα πρέπει να αποφεύγονται τα βαριά παντελόνια και τα βαριά casual μπουφάν. Το σακίδιο πρέπει να είναι ποιοτικό "καλοζυγισμένο" σακίδιο που να ταιριάζει στην πλάτη σου. Καπέλο/Σκουφί και Γάντια Κατά τους χειμερινούς μήνες, είναι απαραίτητο ένα ζεστό καπέλο ή σκουφί μια και αρκετή θερμότητα του σώματος χάνεται από το κεφάλι. Τα καπέλα πρέπει να είναι με μεγάλο γείσο γιατί προστατεύουν από τον ήλιο κατά τη διάρκεια του καλοκαιριού είτε είσαστε στο βουνό ή στη θάλασσα, Τα γάντια είναι συνήθως απαραίτητα μόνο το χειμώνα ή σε ψηλά υψόμετρα και καλό είναι να έχουμε και δεύτερο ζευγάρι πάντα μαζί μας. Μπατόν Πεζοπορίας Είναι χρήσιμα και απαραίτητα. Το πεζοπορείν για φιλανθρωπικό σκοπό είναι η διάνυση μιας απόστασης με τα πόδια, μεγαλύτερης των 5 χιλιομέτρων, στην οποία, οι πεζοπόροι συμμετέχουν για να ενισχύσουν τους σκοπούς και τις δράσεις προστασίας ευάλωτων τμημάτων του πληθυσμού μιας φιλανθρωπικής κοινότητας ή άλλης Μη Κυβερνητικής Οργάνωσης.